सभी संतों का जीवन देखें तो यह प्रतीत होगा कि प्रभु से जुड़ने से पूर्व उनमें बुराईयां थी पर प्रभु से जुड़ने पर सदगुण उनके भीतर स्वतः जागृत हो गये । एक जीवन्‍त उदाहरण श्री वाल्मिकीजी का है जो कि डाकु थे और जंगल में लूट पाट करते थे । देवर्षि श्री नारदजी वहाँ से गुजरे और उन्‍होंने उन्‍हें राम-राम का मंत्र दिया । श्री वाल्मिकीजी राम नाम का जप नहीं कर पाये । राम नाम उनके मुंह से निकला ही नहीं । तो देवर्षि श्री नारदजी ने उन्‍हें उल्‍टा करके मरा-मरा जपने को कहा । मरा-मरा जपते जपते राम-राम निकलने लग गया और श्री वाल्मिकीजी प्रभु से जुड़ गये । भक्ति जागृत हुई और वे डाकु से ऋषि बन गये । सभी सदगुण एक एक करके स्वतः उनके अंदर जागृत हो गये ।